stanford-oval/wikipedia huggingface dataset:
You Don't Care About Me

| --- | --- |
 שיר בביצוע שאקירה
 מתוך האלבום Shakira
 יצא לאור:  21 במרץ 2014
 פורמט:  הורדה דיגיטלית
 תאריך הקלטה:  2013–2014
 סוגה:  פופ לטיני
 שפה:  אנגלית
 אורך:  3:42
 חברת תקליטים:  RCA
 כתיבה:  נאסרי אטוה, אדם מסינגר
 הפקה:  שאקירה, מסינגר, אטוה
 
You Don't Care About Me (בעברית: לא אכפת לך ממני) הוא שיר שהוקלט על ידי הזמרת הקולומביאנית שאקירה, מתוך אלבומה העשירי, Shakira. השיר יצא כרצועה ה-3 מתוך האלבום.
בסמוך לצאתו של האלבום, הועלה השיר לספוטיפיי, לאפל מיוזיק, ולשאר רשתות הסטרימינג.
רקע וכתיבה

השיר נכתב על ידי נאסרי אטוה, אדם מסינגר ושנטל קרביזוק, והופק על ידי שאקירה, מסינגר ואטוה. השיר הוא שיר בסגנון הפופ הלטיני, המספר בתוכו סיפור שבו שאקירה טוענת כי לאהובה כבר לא אכפת יותר ממנה, ומכאן שמו.
האודיו של השיר הועלה ליוטיוב ב-26 במאי 2014, וצבר למעלה מחצי מיליון צפיות. בספוטיפיי צבר השיר למעלה מ-8.3 מיליון השמעות.
הופעה

בשנה שבה יצא השיר, הופיעה איתו שאקירה במספר מופעים כאשר הבולט ביותר מביניהם התקיים בטקס פרסי המוזיקה של iHeartRadio. לאחר מכן, הופיעה שאקירה עם השיר "23" ועם השיר הזה בקונצרט "Wango Tango" שנערך מדי שנה, בחסות הרדיו של לוס אנג'לס.
דייוויד קופרפילד (סדרה, 1966)

| --- | --- |
 מבוסס על:  הרומן דייוויד קופרפילד מאת צ'ארלס דיקנס
 סוגה:  סדרת דרמה 
 כותבים:  וינסנט טילסלי
 בימוי:  ג'ון קראפט
 שחקנים:  איאן מקלן טינה פאקר פלורה רובסון גורדון גוסטלו כריסטופר גארד
 ארץ מקור:  הממלכה המאוחדת 
 שפות:  אנגלית 
 מספר עונות:  1 
 מספר פרקים:  13 
 הפקה
 מפיק:  קמפבל לוגן 
 אורך פרק:  25 דק' 
 שידור
 רשת שידור:  BBC One 
 תקופת שידור מקורית:  16 בינואר 1966 – 10 באפריל 1966
 קישורים חיצוניים
 דף התוכנית ב-IMDb
 
דייוויד קופרפילד (באנגלית: David Copperfield) היא סדרת טלוויזיה של ה-BBC בכיכובו של איאן מקלן בתפקיד דייוויד בעיבוד לרומן באותו שם מאת צ'ארלס דיקנס. שידור הסדרה החל בינואר 1966. עוד משתתפים בסדרה טינה פאקר בתפקיד דורה, פלורה רובסון בתפקיד בטסי טרוטווד, גורדון גוסטלו בדמות ברקיס, וכריסטופר גארד בתפקיד דייוויד בילדותו. את התסריט כתב וינסנט טילסלי.
בשידור הראשון צפו בסדרה יותר מ-12 מיליון צופים. נותרו רק ארבעה פרקים מתוך 13 פרקי הסדרה.
צוות השחקנים

איאן מקלן – דייוויד קופרפילד
כריסטופר גארד – דייוויד הילד
טינה פאקר – דורה ספנלו
פלורה רובסון – בטסי טרוטווד
האנה גורדון – אגנס ויקפילד
לילה קיי – פגוטי
ג'וס אקלנד – מר פגוטי
קלייב פרנסיס – טומי טרדלס
נואל ג'ונסון – מר ויקפילד
ביל פרייזר – מר מיקובר
קולין ג'יבונס – אוריה היפ
ג'ודי פרפיט – רוזה דרטל
הערות שוליים

↑  Sid Smith (21 בינואר 1996). "A sly take on history: In his 'Richard III,' McKellen goes for the essential bard". Chicago Tribune. p. C7. נבדק ב-18 בפברואר 2012. {{cite news}}:  (עזרה)
↑  Gavin Gaughan (20 ביולי 2007). "Obituary: Gordon Gostelow: From Shakespeare to classic serials - and a Methodist musical". The Guardian. p. 43. נבדק ב-18 בפברואר 2012. {{cite news}}:  (עזרה)
Witness: The Tour

Witness: The Tour הוא סיבוב ההופעות הרביעי של הזמרת קייטי פרי אשר נועד לקדם את אלבומה החמישי Witness. סיבוב ההופעות החל ב-19 בספטמבר 2017 בקנדה והסתיים ב-19 באוגוסט 2018 בניו זילנד.
הפקה

פרי הודיעה לראשונה על סיבוב ההופעות ב-15 במאי 2017 כי לאחר שתוציא את אלבומה היא גם תצא לסיבוב הופעות אשר יקדם אותו ושעותקים מהאלבום יימכרו ביחד עם הכרטיסים. בנוסף פרי אמרה כי דולר אחד מכל כרטיס במופעים של צפון אמריקה ייתרם ל"מועדון הבנים והבנות של אמריקה" ואף למעריצים תהיה הזדמנות לזכות בכרטיסים למופע על ידי פעילויות התנדבויות.
בצפון אמריקה פרי הופיעה בתחילת סיבוב ההופעות ועד פברואר 2018. באוקטובר 2017 הודיעה פרי על 3 מופעים במקסיקו אשר התקיימו במאי 2018. אך לאור הביקוש נוספו עוד 2 יעדים נוספים למקסיקו. באירופה הופיעה הזמרת ב-20 מופעים ממאי עד יוני 2018 ומיולי עד אוגוסט באוקיאניה. ביולי 2017 נוספו 3 תאריכים נוספים באוסטרליה לאור הביקוש.
סיבוב ההופעות היה אמור להתחיל ב-7 בספטמבר 2017 באוהיו אך פרי חשפה באוגוסט 2017 כי בשל עיכובים בתכנון המופע סיבוב ההופעות יתחיל ב-19 בספטמבר והוא יתחיל במונטריאול. בנוסף היא גם אישרה כי נואה סיירוס, להקת Purity Ring וקרלי ריי ג'פסן ישמשו כמופעי חימום בתאריכים מתחילת סיבוב ההופעות ועד 1 בנובמבר 2017, מ-7 בנובמבר 2017 ועד 20 בדצמבר 2017 ומ-5 בינואר עד 5 בפברואר 2018 בהתאמה.
הערות שוליים

↑  https://www.billboard.com/pro/katy-perry-las-vegas-residency-aeg-resorts-world/
↑  "Katy announces UK, European tour dates". The Nation (באנגלית אמריקאית). נבדק ב-2017-12-03.
| קייטי פרי |
| --- | --- | --- |
| דיסקוגרפיה • וידאוגרפיה • פרסים ומועמדויות • שירים • הופעות | דיסקוגרפיה • וידאוגרפיה • פרסים ומועמדויות • שירים • הופעות |  |
| אלבומי אולפן | Katy Hudson • One of the Boys • Teenage Dream • Prism • Witness • Smile • 143 |  |
| הוצאות מחודשות | Teenage Dream: The Complete Confection |  |
| מיני-אלבומים | Ur So Gay • MTV Unplugged |  |
| אלבומי וידאו | The Prismatic World Tour Live |  |
| סיבובי הופעות | "Hello Katy Tour" • "California Dreams Tour" • "Prismatic World Tour" • "Witness: The Tour" • "The Lifetimes Tour" |  |
| רצפי הופעות | "Play" |  |
| ערכים קשורים | ראסל בראנד (בעל לשעבר) • אורלנדו בלום (ארוס) |  |
| קייטי פרי – סינגלים |
| --- | --- | --- |
| One of the Boys | "I Kissed a Girl" • "Hot n Cold" • "Thinking of You" • "Waking Up in Vegas" |  |
| Teenage Dream | "California Gurls" • "Teenage Dream" • "Firework" • "E.T." • "Last Friday Night (T.G.I.F.)" • "The One That Got Away" • "Hummingbird Heartbeat" • "Pearl" |  |
| Teenage Dream: The Complete Confection | "Part of Me" • "Wide Awake" |  |
| Prism | "Roar" • "Unconditionally" • "Dark Horse" • "Birthday" • "This Is How We Do" |  |
| Witness | "Chained to the Rhythm" • "Bon Appétit" • "Swish Swish" • "Save as Draft" • "Hey Hey Hey" |  |
| Smile | "Never Really Over" • "Small Talk" • "Harleys in Hawaii" • "Never Worn White" • "Daisies" • "Smile" • "Cry About It Later" • "Not the End of the World" |  |
| 143 | "Woman's World" |  |
| סינגלים שיווקיים | "Ur So Gay" • "Not Like the Movies" • "Circle the Drain" • "Peacock" • "Walking on Air" • "Every Day Is a Holiday" • "What Makes a Woman" |  |
| סינגלים אחרים | "Rise" • "Cozy Little Christmas" • "365" • "Electric" • "When I'm Gone" |  |
| שיתופי פעולה | "Starstrukk" • "If We Ever Meet Again" • "Who You Love" • "Feels" • "Con Calma (Remix)" |  |
| --- | --- |
בקרת זהויות :  MusicBrainz: fe469abf-6179-4ec7-8bda-4f375371d695
Youthanasia

Youthanasia הוא אלבום האולפן השישי של להקת הת'ראש מטאל האמריקאית מגאדת', שיצא ב-1 בנובמבר 1994 דרך חברת התקליטים קפיטול רקורדס. שם האלבום בא ממשחק מהמילים האנגליות Youth (נוער) ו-Euthanasia (המתת חסד), מהרעיון שהחברה ממיתה את הנוער שלה, עוד רעיון הוא שהנוער בחברה מתנהג בחוסר כבוד למבוגרים שלה, אך הכריכה של האלבום (תינוקות נתלים לייבוש) יעיד על הפירוש הראשון. האלבום המשיך במגמה של האלבום הקודם Countdown to Extinction לעבר שירים יותר מלודיים ואיטיים, דבר זה גרם לפילוג בסיס המעריצים של הלהקה שרצו מוזיקה יותר ת'ראשית ומהירה. למרות זאת האלבום זכה להצלחה מסחרית גדולה.
Youthanasia קיבל ביקורות חיוביות עם יציאתו. הוא זכה להצלחה מסחרית והגיע למקום ה-4 במצעד בילבורד 200, ובשנת 1995 הגיע למעמד פלטינה לאחר שמכר מיליון עותקים בארצות הברית. מהדורה מחודשת הכוללת מספר רצועות בונוס והערות מפורטות יצאה לאור מחדש ב-27 ביולי 2004.
רקע והקלטה

אלבום האולפן הקודם של מגאדת', Countdown to Extinction, הפך להישג המסחרי הגדול ביותר של הלהקה, נכנס לבילבורד 200 במקום השני ובסופו של דבר הגיע לפלטינה כפולה. כתוצאה מכך, הם מכרו ללא הרף זירות ברחבי צפון אמריקה, בנוסף לפיתוח קהל מעריצים חזק מעבר לים. עם Youthanasia, הלהקה עברה לצליל מיינסטרימי יותר.
זו הייתה תקופה של בעיות וקונפליקטים עבור מגאדת', שבכל שבועיים בערך, לדברי סולן הלהקה דייב מאסטיין, היו "התערבויות רגשיות שערורייתיות" כדי להפוך את הקבוצה לדמוקרטית. פגישות להקה רבות בתקופה זו עסקו בשליטה היצירתית של מאסטיין על "נוסחה מוצלחת", כך ששאר חברי הלהקה יוכלו לממש טוב יותר את היצירתיות שלהם. בעיה נוספת הייתה חוסר ההחלטה היכן תתבצע ההקלטה. מאסטיין לא רצתה להקליט בלוס אנג'לס, ולכן הוחלט בסופו של דבר להקליט בפיניקס, מכיוון שרוב חברי הלהקה התגוררו באריזונה.
הסשנים של האלבום החלו באולפני Phase Four Studios (Tempe) בינואר 1994, לאחר מספר שבועות הסשנים הועברו ל-Vintage Recorders בפיניקס ונמשכו שם עד מאי. המפיק מקס נורמן הציע להם לבנות אולפן חדש ייעודי לעצמו, בשיתוף פעולה עם הלהקה, קפיטול ונורמן מימנו אולפן מודולרי שנבנה במחסן בדרום פיניקס. בדברו על תהליך ההקלטה, אמר מאסטיין כי Youthanasia נכתב אך ורק באולפן. "לא ניגנו חומרים ישנים ומקוטלגים. שום דבר מהעבר לא באמת השפיע על האלבום החדש". הוא ציין שהוא נתן "יותר חופש" לשאר חברי הלהקה וכינה את האלבום "מאמץ מוחלט של הלהקה".
מעניין לציין כי זה היה התקווה להיות האלבום הראשון שהוקלט אך ורק על דיסק קשיח, ולא סרט מגנטי. גם נורמן וגם מאסטיין האמינו בחוד החנית של הטכנולוגיה, נורמן השתמש זמן רב במחשבים כדי לדגום, לכוון ולהלחין רצועות. המחשבים בהם נעשה שימוש היו בעיקר מקינטוש קוואדרה ובמאמץ רב של כולם, היה ברור עד מהרה שיהיה צורך להשתמש בסרט מגנטי.
רשימת שירים

כל השירים נכתבו והולחנו על ידי דייב מאסטיין אלא אם צוין אחרת.
| מס' | שם | מילים | לחן | משך |
| --- | --- | --- | --- | --- |
| 1. | Reckoning Day  | מאסטיין, אלפסון | מאסטיין, פרידמן | 4:34 |
| 2. | Train of Consequences  |   |   | 3:26 |
| 3. | Addicted to Chaos  |   |   | 5:26 |
| 4. | A Tout le Monde  |   |   | 4:28 |
| 5. | Elysian Fields  | מאסטיין, אלפסון |   | 4:03 |
| 6. | The Killing Road  |   |   | 3:57 |
| 7. | Blood of Heroes  |   |   | 3:57 |
| 8. | Family Tree  | מאסטיין | מאסטיין, אלפסון, מנזה | 4:07 |
| 9. | Youthanasia  |   |   | 4:09 |
| 10. | I Thought I Knew It All  | מאסטיין | מאסטיין, פרידמן, אלפסון, מנזה | 3:44 |
| 11. | Black Curtains  | מאסטיין | מאסטיין, פרידמן | 3:39 |
| 12. | Victory  |   |   | 4:27 |
| משך כולל: | משך כולל: | משך כולל: | משך כולל: | 49:57 |
| שירי בונוס שנוספו שהוצאה המחודשת ב-2004> מס' | שירי בונוס שנוספו שהוצאה המחודשת ב-2004> שם | שירי בונוס שנוספו שהוצאה המחודשת ב-2004> מילים | שירי בונוס שנוספו שהוצאה המחודשת ב-2004> לחן | שירי בונוס שנוספו שהוצאה המחודשת ב-2004> משך | שירי בונוס שנוספו שהוצאה המחודשת ב-2004>  | שירי בונוס שנוספו שהוצאה המחודשת ב-2004>  | שירי בונוס שנוספו שהוצאה המחודשת ב-2004>  | שירי בונוס שנוספו שהוצאה המחודשת ב-2004>  | שירי בונוס שנוספו שהוצאה המחודשת ב-2004>  |
| --- | --- | --- | --- | --- | --- | --- | --- | --- | --- |
| 13. | Millennium of the Blind (נכלל באלבום TH1RT3EN)   | מאסטיין | מאסטיין, פרידמן | 2:15 |  |  |  |  |  |
| 14. | New World Order (Demo)  | מאסטיין, מנזה | מאסטיין, פרידמן, אלפסון | 3:45 |  |  |  |  |  |
| 15. | Absolution (Demo)  | קטע אינסטרומנטלי | מאסטיין, פרידמן | 3:27 |  |  |  |  |  |
| 16. | A Tout le Monde (Demo)  |   |   | 6:20 |  |  |  |  |  |
| משך כולל: | משך כולל: | משך כולל: | משך כולל: | 65:44 |  |  |  |  |  |
משתתפים

דייב מאסטיין - שירה, גיטרה חשמלית
מרטי פרידמן - גיטרה חשמלית, קולות רקע
דייוויד אלפסון - גיטרה בס, קולות רקע
ניק מנזה - תופים, קולות רקע
אברומי שטרנפלד

| --- | --- |

 לידה:  2 במרץ 2001 (בן 23) ח' באדר ה'תשס"א
 מוקד פעילות:  ישראל 
 תקופת הפעילות:  מ-2020
 זרם:  חרדי
 שפה מועדפת:  עברית 
 כלי נגינה:  קלידים • גיטרה
 שיתופי פעולה בולטים:  מוטי וייס, שמוליק קליין, ארי היל
 
אברהם (אברומי) שטרנפלד (נולד ב-2 במרץ 2001) הוא מפיק ומעבד מוזיקלי, ישראלי.
ביוגרפיה

שטרנפלד נולד באשדוד חסיד באבוב, בגיל 15 החל ליצור מוזיקה. בגיל 19 פתח אולפן הקלטות משלו.
בדצמבר 2020 עיבד מחרוזת חנוכה לשלוימי ברנשטיין ומוישי ריינר.
ביוני 2021 עיבד את "חי חי" של מוטי וייס שדורג במקום ה-12 בקטגוריית "שיר השנה" במצעד המוזיקה השנתי של רדיו "קול חי מיוזיק" ובמקום ה-13 במצעד של רדיו קול פליי. באוגוסט של אותה שנה עיבד את השיר "קטנות שבקטנות" של וייס שדורג במקום השני בקטגוריית "שיר השנה" במצעד המוזיקה השנתי של האתר "כיכר השבת. בנובמבר עיבד את "מחשבות טובות" של וייס שצבר 7.8 מיליון צפיות באתר יוטיוב ואת "שירו לו".
באוגוסט 2022 עיבד לשמוליק קליין את שירו "יעמוד". והפיק את מחרוזת "פני שבת". של שמוליק סוכות שהיה יצירת הביכורים של סוכות.
במרץ 2023 עיבד את השיר "לעלות" של חיים פורטל
באפריל את "תודה שאני כאן" חיים פורטל ומשה דווייק.
באוגוסט 2023 הפיק מוזיקלית את הסינגל "קול מבשר" של יואלי דווידוביץ, אהרלה סמט, שייע גרוס ויואלי קליין שהפך ללהיט חתונות.
ועיבד את שירו של ארי היל "אוי ירושלים".
בספטמבר 2023 שטרנפלד יזם פרויקט בו הוא מארח זמרים מהתעשייה בשם "וטהר ליבנו".
בספטמבר 2023 עיבד את "מגייט מאכען קידוש" לארי היל ומשה דוד וייסמנדל. בדצמברעיבד את השיר "שבוע טוב יותר" של מוטי וייס, השיר דורג במקום השישי בקטגוריית "שיר השנה" במצעד המוזיקה השנתי של רדיו קול חי מיוזיק, במקום השמיני בקטגוריה זו במצעד של קול פליי ובמקום ה-13 במצעד של רדיו קול ברמה.
בפברואר 2024 עיבד למוטי וייס את השיר "באתי לדבר".
באפריל 2024 הפיק מוזיקלית ועיבד את האלבום אלבום "א שבת און אורייתא" עם מיטב הזמרים מיכאל שניצלער, ליפא שמלצר, דודי קאליש, מוטי ויזל, בנצי שטיין, ארי היל, משה דוד וייסמנדל, יואלי קליין, הערשי אייזנבך, אבריימי מושקוביץ, יואלי דווידוביץ, אהרלה סמט, נער הפלא בנצי קלצקין ומקהלת מלכות.
ב-1 בדצמבר 2024 הפיק עיבד ויצר חלק מלחניו של האלבום "הנה זה בא" של מוטי וייס.
ב-20 בדצמבר 2024 עיבד יחד עם מנדי ליפסקר ליוסי גרין את השיר ''דמעה'', לזכרו של השליח בדובאי, הרב צבי קוגן הי"ד.
ב-22 בדצמבר 2024 עיבד לארגון 'Oorah' שבארה''ב את השיר ''Hashem Needs Every Yid'''' עם הזמר שמילי אונגר.
הערות שוליים

↑  Shloime Bernstein (2020-12-10), שלומי ברנשטיין | משה ריינר | מחרוזת חנוכה, נבדק ב-2024-12-10
↑  Motty Weiss - מוטי וייס (2021-01-14), מוטי וייס - חי חי חי | Motty Weiss - Chai Chai Chai, נבדק ב-2024-12-10
↑  Motty Weiss - מוטי וייס (2021-08-29), מוטי וייס - קטנות שבקטנות | Motty Weiss - Ktanot Shebaktanot, נבדק ב-2024-12-10
↑  Motty Weiss - מוטי וייס (2021-02-21), מוטי וייס - מחשבות טובות | Motty weiss - Machshavot Tovot, נבדק ב-2024-12-10
↑  Motty Weiss - מוטי וייס (2021-11-06), מוטי וייס - שירו לו | Motty Weiss - Shiru Loy, נבדק ב-2024-12-10
↑  שמוליק קליין | Shmulik klein (2022-08-20), שמוליק קליין - יעמוד | shmulik klein - Yaamoid, נבדק ב-2024-12-10
↑  שמוליק סוכות - Shmulik Sukkot (2022-08-24), שמוליק סוכות - פני שבת - הקליפ הרשמי | Shmulik Sukkot - Pnei Shabbat, נבדק ב-2024-12-10
↑  חיים פורטל - Chaim Portal (2022-03-31), חיים פורטל - לעלות - הקליפ הרשמי | Chaim Portal - Laalot - Official video, נבדק ב-2024-12-10
↑  חיים פורטל - Chaim Portal (2022-08-13), חיים פורטל & משה דוויק - תודה שאני כאן | Chaim Portal & Moshe Duwek - Toda Sheani Kan, נבדק ב-2024-12-10
↑  מקהלת מלכות - Malchut Choir (2023-08-26), קול מבשר - מקהלת מלכות, יואלי דוידוביץ, ארהלה סאמט, יואלי קליין, שייע גרוס | Malchus Choir, נבדק ב-2024-12-10
↑  ארי היל - Ari Hill (2023-07-31), ארי היל - אוי ירושלים | Ari Hill - Oh Yerushalym, נבדק ב-2024-12-10
↑  אברומי שטרנפלד - Avrumi Sternfeld (2023-09-26), אברומי שטרנפלד & שמוליק קליין - וטהר ליבנו | Avrumi Sternfeld & Shmulik klien - Vetaher Libenu, נבדק ב-2024-12-10
↑  משה דוד וייסמאנדל - Moshe David Weissmandl (2023-09-26), קידוש - ארי היל, משה דוד וייסמנדל, מקהלת נשמה | Kiddush - Ari Hill, Weissmandl, Neshama choir, נבדק ב-2024-12-10
↑  Motty Weiss - מוטי וייס (2023-12-13), מוטי וייס - שבוע טוב יותר | Motty Weiss - Shavua Tov Yoter, נבדק ב-2024-12-10
↑  Motty Weiss - מוטי וייס (2024-02-28), מוטי וייס - באתי לדבר | Motty Weiss - Bati Ledaber, נבדק ב-2024-12-10
↑  יאיר טוקר, מתנה לגולשים: אלבום עם מיטב הזמר.., באתר כיכר השבת, ‏2024-04-04
↑  Motty Weiss - מוטי וייס (2024-12-01), מוטי וייס - הנה זה בא | Motty Weiss - Hine Ze Ba, נבדק ב-2024-12-10
↑  יוסי גרין בסינגל מיוחד לזכר השליח היד:דמעה, באתר בחדרי חרדים
↑  Oorah Presents: Hashem Needs Every Yid ft. Shmueli Ungar, יוטיוב
Yes It Is

"Yes It Is" (בעברית: "כן זה כן") הוא שיר של להקת הרוק בריטית הביטלס, שנכתב על ידי ג'ון לנון וניתן קרדיט ללנון-מקרטני, ויצא לראשונה ב-1965 כבי-סייד לשיר Ticket to Ride. הוא כולל כמה מההרמוניות הקוליות המורכבות והדיסוננטיות ביותר של הביטלס בשלושה חלקים ומציג לראווה את השימוש המוקדם של ג'ורג' האריסון במעבד צליל. איאן מקדונלד מתאר את השיר כבעל "תנועה הרמונית עשירה ויוצאת דופן".
לחן

בראיון שלו לפלייבוי ב-1980, ג'ון לנון תיאר את "Yes It Is" כניסיון לשכתב את "This Boy", סגנון שיר ש"לא ממש עבד". פול מקרטני, לעומת זאת תיאר אותו כ"שיר משובח מאוד של ג'ון" שהוא ולנון סיימו לכתוב יחד.
הקלטה

במהלך סשן הקלטות של חמש שעות, ניסו הביטלס 14 טייקים של הרצועה הבסיסית לפני ששכללו אותה. "Yes It Is" הוקלט ב-16 בפברואר 1965, באותו יום בו השלימו את "I Need You" של האריסון. לאחר שהשלימו את רצועת הקצב, לנון, מקרטני והאריסון הקליטו את ההרמוניות הקוליות שלהם תוך שלוש שעות.
שחרור וקבלה

"Yes It Is" שוחרר כבי-סייד לשיר "Ticket to Ride" בארצות הברית ובבריטניה. בהוצאה האמריקאית של הסינגל מופיע בטעות השיר "Yes It Is" כשיר שנלקח מהסרט Eight Arms to Hold You (השם המקורי של הסרט Help!) שבו הוא לא הופיע. השיר הגיע למקום ה-46 בבילבורד הוט 100.
השיר נכלל באלבום Beatles VI בארצות הברית, ובאלבומי אוסף, כולל Love Songs, הגרסה הבריטית לאלבום Rarities, ב-Past Masters, Volume One וב-Anthology 2 בגרסה חלופית המשלבת את הטייק השני והארבעה עשר. המיקס המקורי של סינגל המונו מופיע בתקליטור Mono Masters כחלק מהביטלס במארז מונו.
הסופר איאן מקדונלד שיבח את "Yes It Is" יחד עם "Ticket to Ride" הנלווה אליו. הוא תיאר את שני השירים כ"עמוקים יותר מבחינה פסיכולוגית ממה שהביטלס הקליטו אי פעם" והצהיר שהם מסמנים צעד ענק קדימה בהתפתחות הביטלס ככותבי שירים.
משתתפים

לדברי איאן מקדונלד:
ג'ון לנון - שירה, גיטרה קלאסית
פול מקרטני - הרמוניה, שירה, גיטרה בס
ג'ורג' האריסון - הרמוניה, שירה, גיטרה מובילה
רינגו סטאר - תופים, טמבורין
אדריאן סמית'

ערך זה עוסק בגיטריסט. אם התכוונתם לכדורסלן העבר, ראו .
| --- | --- |

 לידה:  27 בפברואר 1957 (בן 67) האקני, הממלכה המאוחדת 
 שם לידה:  Adrian Frederick Smith 
 מוקד פעילות:  הממלכה המאוחדת 
 תקופת הפעילות:  מ-1972 
 סוגה:  הבי מטאל 
 שפה מועדפת:  אנגלית 
 כלי נגינה:  גיטרה 
 חברת תקליטים:  EMI, Sanctuary 
 www.ironmaiden.com
 פרופיל ב-IMDb
 
אדריאן סמית' (באנגלית: Adrian Frederick Smith, נולד ב־27 בפברואר 1957 בלונדון, אנגליה) הוא הגיטריסט של להקת ההבי מטאל המפורסמת איירון מיידן. הוא נחשב לאחד מנגני הגיטרה הטובים בעולם, ומאופיין בסגנון נגינה מאוד מלודי ובסולואים איטיים יחסית, שבהם כל תו ותו נשמע ברור וחזק. הוא היחיד מבין שלושת הגיטריסטים של איירון מיידן שאינו משתמש בגיטרה של פנדר.
מלבד עבודתו עם Iron Maiden, סמית' עבד גם על פרויקטים אישיים, כולל להקה בשם Psycho Motel ולהקה משלו שנקראת ASAP (Adrian Smith and Project). הוא ידוע גם בזכות התעניינותו באמנות הדיג והספורט.
הערות שוליים

↑  ASAP Songs, Albums, Reviews, Bio & More | AllM..., AllMusic (באנגלית)
| איירון מיידן |
| --- | --- | --- |
סטיב האריס • דייב מארי • אדריאן סמית' • ברוס דיקינסון • יאניק גרס • ניקו מק'בריין
פול דיאנו • בלייז ביילי • קלייב בר • דאג סאמפסון • דניס סטראטון • דאג סאמפסון
| אלבומי אולפן | Iron Maiden • Killers • The Number of the Beast • Piece Of Mind • Powerslave • Somewhere In Time • Seventh Son of a Seventh Son • No Prayer for the Dying • Fear of the Dark • The X Factor • Virtual XI • Brave New World • Dance Of Death • A Matter of Life and Death • The Final Frontier • The Book of Souls • Senjutsu |  |
| אלבומי הופעה | : Live After Death  •Maiden England • A Real Live/Dead One • Live at Donington • Rock in Rio • The BBC Archives • Beast over Hammersmith • Death on the Road • Flight 666  • En Vivo |  |
| אלבומי אוסף | Best of the Beast • Ed Hunter • Edward the Great • Best of the 'B' Sides • The Essential Iron Maiden • Somewhere Back in Time • From Fear To Eternity |  |
קטגוריה:איירון מיידן • פורטל:הבי מטאל
| --- | --- |
בקרת זהויות :  BNE: XX1073129  BnF: cb14228161w (data)  ISNI: 0000 0000 7823 0317  LCCN: no2021006666  MusicBrainz: 400cc081-5ebd-4571-afa9-7c993fb56ac4  NKC: xx0030957  VIAF: 66677617   WorldCat (עם VIAF): 66677617 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
אבו עפכ

אַבּוּ עַפַכּ (בערבית: أبو عفك; נרצח בשנת 624) היה משורר יהודי בחבל חג'אז. בהיסטוריוגרפיה האסלאמית מסופר שחיבר סאטירה בגנותו של הנביא מוחמד, ועל כן נרצח בשנתו על ידי מקורבו של הנביא.
על חייו

אבו עפכ התגורר באל-מדינה והיה שייך לשבט עמר בן עוף. על פי המסופר הוא היה זקן ושׂבע ימים והגיע לגיל מאה ועשרים. הוא חי בתקופת בואו של מוחמד לאל-מדינה, סירב להתאסלם וכפר בחוקיותו של מוחמד כנביא. התנגדותו למוחמד גדלה כאשר נודע לו שאדם בשם אל-חארת' בן סויד בן א-צאמת נהרג בפקודתו של מוחמד. מעשה זה גרם לאבו עפכ כעס רב, והוא כתב כמה שירים סאטיריים בגנותו של מוחמד. בשירים אלו נכללה קריאה לאנשי שבטו שלו להתנגד למוחמד. אירוע זה מתואר בספרו של אבן אסחאק, "חיי שליח האלוהים" (سيرة رسول الله - "סירת רסול אללה"), שנחשב לביוגרפיה הראשונה של מוחמד.
בשירתו משבח אבו עפכ את גבורתם ונאמנותם של אנשי שבטו:
שנים רבות חייתי ומעולם לא ראיתי אוסף של אנשים יותר נאמנים למשימתם ובעלי בריתם מאשר צאצאי קילה [قــيلة], אנשים שעברו הרים מבלי להיכנע. והנה, בא בקרבם רוכב זר ומכתיב לכם חוקים: מה נכון ומה לא נכון. אם אתם רוצים במלך, הוא פונה לבני עמו, הייתם צריכים להישאר הנתינים של תובע [تبع].
השיר ביחד עם שירים נוספים, מופיע בתרגום אנגלי.
חרוזים אלה הכעיסו מאוד את מוחמד ששאל: "מי יטפל באדם המנוול הזה בשבילי?". מאורע זה התרחש, על פי המסופר, בשוואל, בתחילת החודש השנים-עשר מההג'רה של מוחמד. סאלם בן עומייר אל-עמרי (سالم بن عمير العمري), אחד מהצחאבה, שהיה מקונן מפורסם וכן לחם בצבאו של מוחמד בקרב בדר, קם ונשבע להרוג את אבו עפכ. הזדמנות נאותה נקרתה לפניו, כאשר בלילה חם אחד ישן אבו עפכ בחצר ביתו. סאלם בן עומייר, שידע על כך מבעוד מועד, נכנס לחצר ודקר אותו בחרבו בחזהו עד שהחרב נגעה במיטתו של אבו עפכ. לקול צעקות הקרבן, רצו בני ביתו לעברו והכניסו אותו לתוך הבניין. לאחר שנקבע מותו הוא נקבר.
לאחר הניצחון בקרב בדר עלה כוחו של מוחמד באל-מדינה באופן ניכר, והוא יכול היה להרשות לעצמו לפעול נגד מתנגדיו. שניים מהם היו המשוררים שכתבו כנגדו חרוזים לגלגניים – המשוררת עסמאא בינת מרואן (عصماء بنت مروان) והמשורר אבו עפכ, שניהם ממוצא יהודי. שניהם נהרגו על ידי אנשים שהיו שייכים או מקורבים לשבטיהם, אולם מותם לא זכה לתשומת לב רבה וכן לא נעשתה כל פעולה של נקמת דם מצד קרובי ההרוגים.
על התקרית שבין מוחמד לאבו עפכ דיווח אבן אסחאק בספרו, כשהוא מונה שלשלת של מוסרים. כך גם אצל אבן הישאם (ابن هشام), שערך מאוחר יותר את ספרו של אבן אסחאק (4/376-377), וכן אצל אבן חג'ר אל-עסקלאני בספר הביוגרפיות שכתב בשם "אלאיסאבה פי תמייז אלצחאבה (الإصابة في تمييز الصحابة; 4/238), אצל אל-ואקדי (1/174-175) ואצל אבן סעד אל-בגדאדי (ابن سعد البغدادي), אולם זה האחרון ללא שלשלת מוסרים (2/28).
אורח חייו של מוחמד נחשב באסלאם כדגם לאורח החיים הראוי למוסלמי מאמין, וחכמי ההלכה המוסלמים עשו מאמץ רב לקבץ מסורות על אורח חייו של מוחמד ולבדוק את אמינותן. תיאור אירוע זה, שאינו מעמיד את מוחמד באור חיובי, מעורר באופן טבעי התנגדות בקרב המוסלמים. לטענתם החדית' הוא חלש ושלשלת המוסרים (אִסְנַאד, إسناد) אינה מדויקת. כך למשל, אל-ואקדי מוסר רק שני מקורות (עמ' 86 שם), בעוד שהמקור השלישי אינו מדויק ולכן אמינות הסיפור מוטלת בספק לדעת מקורות אלה.
על חייו > הדיווח על הריגת אבו עפכ

אל ואקדי, שם הפרק: המשלחת להריגת אבו עפכ
אבן אסחאק, עמוד 675, שם הפרק: השליחות של סאלם אבן עומייר להריגת אבו עפכ
אבן סעד, כרך 2, עמוד 31
עלי דשתי, עמוד 100
הערות שוליים

↑  Esat  Ayyıldız, "Medineli Yahudi Şair Ebû ‘Afek ve Tahrîd (Kışkırtma) Şiiri". Trakya Üniversitesi Edebiyat Fakültesi Dergisi 11 / 21 (2021), 141-152. https://doi.org/10.33207/trkede.649614
↑  The Heart's Witness Against Muhammad: The Murder of Abu 'Afak
↑  Ibn Ishaq, Sirat Rasulullah, 675
↑  האב המיתולוגי של שבט בנו אווס ושבט בנו אל-ח'זרג'
↑  תואר מלך באזור, שמקורו מתימן); THE TUBBAʿ KINGS
1 2  Ibn Ishaq, Sirat Rasulullah (The Life of Muhammad), translated by Alfred Guillaume [Oxford University Press, Karachi, tenth impression 1995], p. 675
↑  Ibn Sa'ad's Kitab Al-Tabaqat Al-Kabir, English translation by S. Moinul Haq, M.A., PH.D assisted by H.K. Ghazanfar M.A. Kitab Bhavan Exporters & Importers, 1784 Kalan Mahal, Daryaganj, New Delhi - 110 002 India), Volume II, pp. 30-31
↑  Muhammad Husayn Haykal, The Life of Muhammad, tran. Isma'il Raji al-Faruqi [American Trust Publications, USA 1976; Malaysian edition by Islamic Book Trust], p. 243
↑  W. M. Watt, Muhammad at Medina Oxford At The Clarendon Press, 1956], p. 15
↑  A Biography of the Prophet of Islam: In the Light of the Original Sources, an Analytical Study, כרך1 עמ' 443 Mahdī Rizq Allāh AḥmadDarussalam, 2005
1 2  The Life of Muhammad: Al-Waqidi's Kitab al-Maghazi (Routledge Studies in Classical Islam) Paperback – September 13, 2013
by Rizwi Faizer (Editor Publisher: Routledge; 1 edition; September 13, 2013
↑  True Stories or Forgeries? The Killing of Abu 'Afak and Asma' bint Marwan?
↑  Men of Madina: Kitab at-Tabaqat al-Kabir v. 2 Paperback – January 24, 2000
Sa'd Ibn Muhammad (Author) ; Ta-Ha Publishers Ltd (January 24, 2000) עמ' 675
↑  Twenty Three Years: A Study of the Prophetic Career of Mohammad Paperback – June 1, 1994
 Ali Dashti (Author), F. R. C. Bagley (Translator) Publisher: Mazda Pub; 1st edition (June 1994)